Փակ շուկա

Փակ շուկա կամ Կենտրոնական ծածկած շուկա, 1952 թվականին կառուցված շուկայի շենք Երևանում, Մաշտոցի պողոտայի սկզբնամասում (Մաշտոցի պողոտա 3)։ Ճարտարապետ՝ Գրիգոր Աղաբաբյան, ճարտարագետ՝ Հ․ Առաքելյան։

 Ճարտարապետական առանձնահատկություններ 
մինի|Շուկայի ներքին հարդարանքը նախքան վերակառուցումը
Շուկայի շենքը Մաշտոցի պողոտայի (կառուցման ժամանակ Ստալինի պողոտա) կարմիր գծից մի փոքր ետ է ընկած, որը մի փոքր հրապարակ է ստեղծել գլխավոր մուտքի առաջ։ Հեղինակները շենքի ֆունկցիոնալ նշանակության հետ մեկտեղ, հասել են բարձր գեղարվեստական արտահայտչականությանВ. М. Арутюнян, К. Л. Оганесян, Архитектура советской Армении, Ереван, 1955 ։

Հատակագծում ուղղանկյուն շինությունը բաղկացած է կենտրոնական 2300 մ² տարածքով առևտրի դահլիճից և նույն հարթության վրա դահլիճին երկու կողմից հարակից առևտրի կետերի և խանութների շարքերից և նրանց վերևում սրահներից։ Վաճառասրահի կամարակապ առաստաղը ունի 70 մետր երկարություն և 32 մետր լայնություն։ Միջնադարյան քարավանատների օրինակով ծածկված է մեկ թաղով, որը 4 մետրը մեկ 19 կամար ունիՏվյալները 1981 թվականին ճարտարապետ Կարեն Բալյանի կազմած Փակ շուկայի անձնագրից են, Մշակույթի նախարարության առընթեր Պատմամշակութային ժառանգության գիտահետազոտական կենտրոն։ Ծածկած շուկայի մուտքի հակառակ ճակատային մասում կառուցված է մսի պասսաժը, որը կամարաձև խոշոր բացվածքով միանում է գլխավոր վաճառասրահ հետ։

Հզոր կամարային բացվածքով ճակատային պատը երկու կողմից ամփոփված է ավելի ցածր ծավալներով։ Դրանք երկրորդ հարկի սրահներ են, ուր կարելի է բարձրանալ գլխավոր մուտքի երկու կողմերում տեղադրված բաց աստիճաններով։ Կամարի վերևի հարթությունում բացվածքներ կա, որոնք ընդգծում են կամարի ծավալը։ Գլխավոր կամարի բացվածքում ագուցված է չուգունե վիտրաժ, որը գեղեցիկ քանդակներից կերտված մի ընդհանուր բրոնզապատ հյուղվածք էԵրևանի Ծածկած Շուկան, Սովետական Հայաստան, Ապրիլի 27, 1952 թ.։ Վիտրաժի մոտիվները վերցված են Մակարավանքի բեմի զարդաքանդակներից և մեկնաբանված են մետաղական կոնստրուկցիայով և հարստացված նոր ձևերովԴավիթ Ստեփանյան, «Հայերեն խոսող հուշարձաններ», 2015։ Վիտրաժի մեջ է գտնվում գլխավոր դուռը։

 Շուկայի պատմությունից 
մինի|200px|Շուկայի, որպես ճարտարապետական հուշարձանի կարգավիճակ ունեցող շինության, անձնագիրը
Նախկինում Փակ շուկայի տարածքում առևտրային հրապարակ է եղել՝ 50-60 կրպակներով և սրճարաններով։
Հանձնվել է շահագործման 1952 թվականի ապրիլի 28-ին։
Շինարարության ժամանակ օգտագործել են Կիևյան կամուրջի կամարների կաղապարներըՄեդիամաքս, Լոլա Դոլուխանյանը Փակ շուկայի ստեղծման մասին։
Շուկայի ներսում փոքրիկ շատրվանով ջրավազան կար, և այնտեղ մանրադրամ գցելու ավանդույթ էր առաջացել։
1968 թվականին Կենտրոնական ծածկած շուկայի շինությունը ստացել է ճարտարապետական հուշարձանի կարգավիճակ։
Այժմ մասնավոր սեփականություն է, գործում է որպես առևտրի կենտրոն։

 Պատկերասրահ 

 Ծանոթագրություններ 

Կատեգորիա:Երևանի շենքեր և կառույցներ
Կատեգորիա:Երևանի ճարտարապետական հուշարձաններ
Կատեգորիա:Երևանի առևտրի կենտրոններ